proxectonos/corpus_dominio_legal_administrativo_tmp huggingface dataset:
RESOLUCIÓN do 27 de setembro de 2018, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para a dixitalización e modernización de empresas comerciais e artesanais (código de procedemento IN201H). Actuación subvencionada: servizos dun xestor de redes sociais.
Consellería de Economía, Emprego e Industria — III. Outras disposicións — 15/10/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, publícanse as subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para a dixitalización e modernización de empresas comerciais e artesanais (código de procedemento IN201H). Actuación subvencionada: servizos dun xestor de redes sociais.
Finalidade: concesión parcial de subvención para a prestación dos servizos dun xestor de redes sociais.
Santiago de Compostela, 27 de setembro de 2018
RESOLUCIÓN do 27 de setembro de 2018, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para a dixitalización e modernización de empresas comerciais e artesanais (código de procedemento IN201H).
Consellería de Economía, Emprego e Industria — III. Outras disposicións — 15/10/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, publícanse as subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para a dixitalización e modernización de empresas comerciais e artesanais (código de procedemento IN201H).
Crédito orzamentario: 3.174.000,00 €.
Aplicacións orzamentarias: 09.30.751A.770.1.
Finalidade: a concesión de subvencions para a dixitalización e modernización de empresas comerciais e artesanais.
Santiago de Compostela, 27 de setembro de 2018
ORDE do 24 de setembro de 2018 pola que se modifica o Manual de sinalización turística de Galicia, aprobado polo Decreto 85/2012, do 16 de febreiro.
Vicepresidencia e Consellería de Presidencia, Administracións Públicas e Xustiza — I. Disposicións xerais — 05/10/2018

O Decreto 85/2012, do 16 de febreiro, polo que se modifica o Decreto 138/2008, do 22 de maio, polo que se regula a sinalización turística de Galicia e se aproba o Manual de sinalización turística de Galicia, establece na súa disposición derradeira primeira a facultade do titular da Consellería de Presidencia, Administracións Públicas e Xustiza para ditar as disposicións necesarias para o desenvolvemento deste decreto e, en concreto, para realizar as modificacións necesarias no Manual de sinalización turística de Galicia.
O citado Manual de sinalización turística de Galicia non conta cos pictogramas que sinalicen destino especializado no turismo de surf, nin para indicar recurso etnográfico dun xeito xenérico, no cal poidan caber todos aqueles recursos para os cales non se establece pictograma concreto. Para estes efectos é precisa a súa modificación para incluír a dita sinalización.
Consecuentemente con todo o anterior, vista a proposta formulada pola Axencia Turismo de Galicia, e logo do informe da Asesoría Xurídica, esta consellería, no exercicio das facultades conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único
Modifícase o Manual de sinalización turística de Galicia aprobado polo Decreto 85/2012, do 16 de febreiro, engadindo os pictogramas relativos a turismo de surf e recurso etnográfico, así como as súas equivalencias verbais, que se insiren como anexo da presente orde, respectando o código cromático utilizado na sinalización direccional.
Disposición derradeira primeira
Facúltase a persoa titular da Dirección da Axencia Turismo de Galicia, no ámbito das súas competencias, para ditar as resolucións e as instrucións necesarias para o desenvolvemento e o cumprimento desta orde.
Disposición derradeira segunda
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 24 de setembro de 2018
ORDE do 11 de outubro de 2018 pola que se establecen os domingos e festivos en que se autoriza a apertura de establecementos comerciais durante o ano 2019.
Consellería de Economía, Emprego e Industria — III. Outras disposicións — 15/10/2018

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro), determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, de dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no Diario Oficial de Galicia antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido na liña anterior e co obxectivo de protexer os intereses comerciais nos diferentes concellos, así que fosen publicadas no Diario Oficial de Galicia as datas a que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, tendo que se presentar acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no Diario Oficial de Galicia os cambios que se aprobasen.
A Consellería de Economía, Emprego e Industria ten competencia en materia de comercio de acordo co disposto no Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG do 25 de xaneiro de 2018).
En aplicación dos citados preceptos, logo de consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos 10 domingos e festivos que, para os efectos do exercicio da actividade comercial, terán a condición de hábiles durante o ano 2019.
Polo tanto, en uso das facultades que teño conferidas,
Artigo único
Os domingos e festivos en que os establecementos comerciais poderán permanecer abertos ao público durante o ano 2019 son:
13 de xaneiro.
18 de abril.
30 de xuño.
12 de outubro.
1 de novembro.
1 de decembro.
8 de decembro.
15 de decembro.
22 de decembro.
29 de decembro.
Santiago de Compostela, 11 de outubro de 2018
RESOLUCIÓN do 8 de outubro de 2018, da Secretaría Xeral para o Deporte, pola que se fan públicas as listaxes de solicitudes suxeitas a emenda e as inadmitidas, presentadas ao abeiro da Resolución do 29 de xuño de 2018 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A), e a Resolución do 7 de agosto de 2018 pola que modifica a convocatoria para o ano 2018 regulada na Resolución do 29 de xuño de 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/10/2018

De conformidade co disposto na Resolución do 29 de xuño de 2018, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018, tras seren recibidas as solicitudes, e rematada a fase de revisión da documentación achegada e de comprobación do grao de cumprimento dos requisitos establecidos na dita resolución, a Secretaría Xeral para o Deporte
Primeiro. Publicar a listaxe de solicitudes que se deberán emendar por presentar a documentación incompleta ou con erros. Tal relación recóllese no anexo I desta resolución, ordenada alfabeticamente.
Segundo. Publicar a listaxe de solicitudes inadmitidas e o motivo. Tal relación recóllese no anexo II desta resolución, ordenada alfabeticamente
Terceiro. Estas listaxes exporanse tamén na páxina web http://deporte.xunta.gal/.
Cuarto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 8 de outubro de 2018
En motivo da inadmisión:
RESOLUCIÓN do 4 de outubro de 2018, da Dirección Xeral de Recursos Humanos, pola que se autorizan e se publican diversos acordos adoptados pola Comisión Central de Seguimento do Pacto sobre selección de persoal estatutario temporal do Sistema público de saúde de Galicia (Diario Oficial de Galicia número 123, do 30 de xuño de 2016).
Servizo Galego de Saúde — III. Outras disposicións — 11/10/2018

De conformidade coas competencias previstas nas normas I.6.1 e II.7 do Pacto sobre selección de persoal estatutario temporal asinado o 13 de xuño de 2016, no seo da Comisión Central de Seguimento do devandito pacto, en reunións mantidas o 15 de marzo e 22 de xuño de 2018, adoptáronse os acordos que se recollen como anexo da presente resolución.
Santiago de Compostela, 3 de outubro de 2018
I.1. Inclusión na categoría de enfermeiro/a da área especial de citostáticos.
De conformidade coa habilitación conferida pola norma II.7.4 do Pacto sobre selección de persoal estatutario temporal do Sistema público de saúde de Galicia, por razóns asistenciais debidamente xustificadas, a Comisión Central de Seguimento do Pacto acorda a inclusión da área especial de citostáticos para a cobertura das necesidades de vinculación de duración non superior a 60 días na categoría de enfermeiro/a.
Tal área estará visible en Fides/expedient-e, para os efectos da posible selección polos/as aspirantes interesados/as a partir do día seguinte ao da publicación deste acordo no
Diario Oficial de Galicia.
I.2. Inclusión automática nas listas da área especial das persoas aspirantes que solicitan e superan a formación práctica específica.
As persoas aspirantes que, no formulario electrónico de inscrición nas listas para a formalización de nomeamentos estatutarios de carácter temporal, teñan solicitado a formación en áreas especiais prevista no apartado II.7 do vixente pacto, logo de recibida e superada esta incluiranse de oficio como aspirantes admitidos dispoñibles para a formalización de nomeamentos da concreta área especial en que recibiron a formación, na seguinte actualización de listas que se efectúe na respectiva categoría.
RESOLUCIÓN do 3 de outubro de 2018, pola que se dá publicidade das axudas concedidas ao abeiro da Resolución do 29 de decembro de 2017 pola que se establecen as bases reguladoras para a concesión en réxime de concorrencia competitiva, de subvencións á cooperación entre pequenos operadores turísticos para organizar procesos de traballo conxunto e compartir instalacións e recursos, así como para o desenvolvemento e a comercialización do turismo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se anuncia a convocatoria para o ano 2018 (Diario Oficial de Galicia número 22, do 31 de xaneiro).
Axencia Turismo de Galicia — III. Outras disposicións — 11/10/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia e no artigo 13.4 da Lei 4/2006, do 30 de xuño, de transparencia e boas prácticas na administración pública galega, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://www.turismo.gal) o resultado do proceso de concesión das subvencións previstas con cargo á aplicación orzamentaria 04.A2.761A.770.0, proxecto 2016 00007, dotada cun crédito orzamentario de 666.667 euros, que figuran no anexo desta resolución, concedidas ao abeiro da Resolución do 29 de decembro de 2017 pola que se establecen as bases reguladoras para a concesión en réxime de concorrencia competitiva, de subvencións á cooperación entre pequenos operadores turísticos para organizar procesos de traballo conxunto e compartir instalacións e recursos, así como para o desenvolvemento e a comercialización do turismo, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se anuncia a convocatoria para o ano 2018. Do orzamento indicado o 75 % finánciase con fondos Feader, o 22,5 % con fondos propios da Comunidade Autónoma de Galicia e o 2,5 % con fondos do Ministerio de Agricultura e Pesca, Alimentación e Medio Ambiente (MAPAMA).
Santiago de Compostela, 3 de outubro de 2018
ORDE do 3 de outubro de 2018 pola que se regulan os permisos ao persoal da Comunidade Autónoma de Galicia en relación coas eleccións sindicais aos órganos de representación do persoal ao servizo da Administración da Xunta de Galicia.
Consellería de Facenda — III. Outras disposicións — 11/10/2018

Ante a proximidade das eleccións sindicais para a cobertura da totalidade de delegados de persoal, membros dos comités de empresa e de xuntas de persoal, que se celebrarán no período 2018-2019, faise preciso sinalar o sistema de permisos aos membros de candidaturas, compoñentes das mesas electorais, representantes da Administración, interventores e apoderados das candidaturas e aos electores en xeral; en consecuencia, esta consellería
Primeiro. Os compoñentes das mesas electorais e representantes da Administración terán dereito, de ser preciso, a permisos polo tempo indispensable para asistiren ás xuntas da mesa electoral. Así mesmo, disporán dun permiso retribuído de xornada completa no día da votación e unha redución de cinco horas na súa xornada de traballo do día inmediatamente posterior.
Segundo. Os apoderados e interventores das candidaturas que se designen, se é o caso, terán permiso durante todo o día da votación e unha redución da súa xornada de traballo do día inmediatamente posterior nas condicións sinaladas no parágrafo anterior.
Terceiro. Os electores en xeral terán permiso polo tempo indispensable para exerceren o seu dereito ao voto, segundo as instrucións concretas que dite cada órgano de persoal, e este poderá exixirlles un xustificante do acto da votación expedido pola mesa electoral concreta en que vote cando esta estea situada fóra do seu centro de traballo.
Cuarto. Esta disposición non é aplicable nas eleccións aos representantes do persoal ao servizo das institucións sanitarias dependentes do Servizo Galego de Saúde e do persoal funcionario docente non universitario dependente da Consellería de Educación, Universidade e Formación Profesional.
Santiago de Compostela, 3 de outubro de 2018
RESOLUCIÓN do 19 de setembro de 2018, da Secretaría Xeral Técnica da Consellería de Política Social, pola que se dá publicidade aos convenios de colaboración subscritos por esta consellería no segundo cuadrimestre do ano 2018.
Consellería de Política Social — III. Outras disposicións — 11/10/2018

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, que completa con inclusión de convenios non incluídos na anterior publicación, para os efectos de cumprir coas obrigas legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola Consellería de Política Social durante o segundo cuadrimestre do ano 2018, que se incorpora como anexo a esta resolución.
Santiago de Compostela, 19 de setembro de 2018
RESOLUCIÓN do 1 de outubro de 2018, da Secretaría Xeral Técnica da Consellería de Medio Ambiente, Territorio e Vivenda, pola que se lles dá publicidade aos convenios de colaboración subscritos pola Consellería de Medio Ambiente e Ordenación do Territorio durante o segundo cuadrimestre do ano 2018.
Consellería de Medio Ambiente, Territorio e Vivenda — III. Outras disposicións — 11/10/2018

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Dar publicidade á relación de convenios de colaboración subscritos pola Consellería de Medio Ambiente e Ordenación do Territorio durante o segundo cuadrimestre do ano 2018, que se incorpora como anexo a esta resolución.
Santiago de Compostela, 1 de outubro de 2018
RESOLUCIÓN do 19 de setembro de 2018, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre do ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/10/2018

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para dar cumprimento a esa obriga,
Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de maio, xuño, xullo e agosto do ano 2018, que se incorpora como anexo a esta resolución.
Santiago de Compostela, 19 de setembro de 2018
RESOLUCIÓN do 25 de xuño de 2018 pola que se dá publicidade das axudas concedidas ao abeiro da Orde do 19 de decembro de 2017 pola que se establecen as bases reguladoras xerais e a convocatoria para o ano 2018 para a concesión, en réxime de concorrencia competitiva, de axudas para proxectos colectivos, financiados polo Fondo Europeo Marítimo e de Pesca (FEMP), para a modernización das infraestruturas dos portos pesqueiros, lugares de desembarque e das lonxas, que melloren as condicións de traballo e a seguridade das persoas, tramitadas como expediente anticipado de gasto (Diario Oficial de Galicia número 11, do 16 de xaneiro de 2018).
Consellería do Mar — III. Outras disposicións — 19/07/2018

De conformidade co establecido no artigo 15.1 da Lei 9/2007, do 13 de xuño, de subvencións de Galicia; e no artigo 17.1. b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no
Diario Oficial de Galicia
das axudas concedidas (anexo), na convocatoria de 2018, con cargo á aplicación orzamentaria 14.03.514A.781.0 para o financiamento de proxectos colectivos, financiados polo Fondo Europeo Marítimo e de Pesca (FEMP), para a modernización das infraestruturas dos portos pesqueiros, lugares de desembarque e das lonxas, que melloren as condicións de traballo e a seguridade das persoas.
Santiago de Compostela, 25 de xuño de 2018
RESOLUCIÓN do 10 de xullo de 2018 pola que se modifica a distribución dos servizos ofertados na Resolución do 27 de xuño de 2017 pola que se dá publicidade do acordo do Consello de Dirección que aproba as bases reguladoras das axudas aos servizos de análise do potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 19/07/2018

O Consello de Dirección do Igape, na súa xuntanza do día 28 de marzo de 2017, acordou, por unanimidade dos membros asistentes, aprobar as bases reguladoras das axudas aos servizos de análise potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, facultando o director xeral a súa convocatoria e publicación no
Diario Oficial de Galicia
, a cal se levou a cabo no DOG nº 129, do 7 de xullo de 2017.
No ordinal cuarto do resolvo aparece unha distribución de servizos ofertados en cada convocatoria, co fin de definir os termos da concorrencia competitiva establecida para cada unha das convocatorias do programa. Esta distribución modificouse no DOG do 10 de xaneiro de 2018, sen variación do número total de servizos ofertados. Neste momento, previamente á resolución da última convocatoria, cómpre modificar a asignación de servizos ás convocatorias do programa.
A modificación das convocatorias de servizos faise en consonancia cos contratos que o Igape ten xa establecidos, de xeito que a publicación desta modificación non supón per se asignación orzamentaria ningunha.
En virtude destes antecedentes, e de conformidade coas facultades que teño conferidas,
Artigo primeiro
Modificar a distribución de servizos para a convocatoria 2018-2, prevista no ordinal cuarto do resolvo da Resolución do 27 de xuño de 2017 pola que se lle dá publicidade ao acordo do Consello de Dirección que aproba as bases reguladoras das axudas aos servizos de análise do potencial competitivo, profesionalización e desenvolvemento estratéxico (programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, que quedaría configurada do seguinte xeito:
Artigo segundo
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de xullo de 2018
ORDE do 17 de xullo de 2018 pola que se amplía a dotación orzamentaria da Orde do 18 de decembro de 2017 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2018.
Consellería do Medio Rural — III. Outras disposicións — 19/07/2018

A Orde do 18 de decembro de 2017 (publicada no DOG do 12 de xaneiro de 2018), establece as bases reguladoras das axudas para os investimentos en transformación e comercialización de produtos agrarios do período 2014-2020 cofinanciadas polo Fondo Europeo Agrícola de Desenvolvemento Rural (Feader), e convoca as do exercicio orzamentario de 2018.
No seu artigo 26, «Financiamento», relativo ao financiamento destas axudas, detállase a aplicación orzamentaria utilizada, así como o importe económico previsto para cada un dos exercicios orzamentarios establecidos. Neste artigo sinálase, ademais, que os importes indicados se poderán incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
A existencia de remanentes doutras convocatorias permite a ampliación dos fondos inicialmente previstos e é, ademais, necesaria esta ampliación á vista das solicitudes de axuda presentadas.
En consecuencia, de acordo co disposto no artigo 30.I.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
Artigo único
Amplíase a dotación orzamentaria que se establece na Orde do 18 de decembro de 2017 pola que se establecen as bases reguladoras das axudas para os investimentos en transformación e comercialización de produtos agrarios do período 2014-2020 cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2018, nos seguintes importes:
Conforme iso, a dotación orzamentaria total para o financiamento desta orde é a seguinte:
Disposición adicional única
Esta modificación orzamentaria non afecta o prazo que se establece para a presentación de solicitudes de axuda na dita Orde do 18 de decembro de 2017.
Disposición derradeira primeira
Esta orde entrará en vigor o día seguinte ao da súa publicación no
Diario Oficial de Galicia.
Disposición derradeira segunda
Contra esta orde, que pon fin á vía administrativa, poderase recorrer potestativamente en reposición no prazo dun mes desde a súa publicación, de conformidade co disposto no artigo 123 da Lei 39/2015, do 1 de outubro, do procedemento administrativo común das administracións públicas, ou poderase impugnala directamente, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo o disposto no artigo 46.1 da Lei 29/1998, do 13 de xullo, reguladora da xurisdición contencioso-administrativa, contados partir do día seguinte ao da súa publicación.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 17 de xullo de 2018
DECRETO 124/2018, do 4 de outubro, polo que se nomea directora da entidade pública empresarial Augas de Galicia a Teresa María Gutiérrez López.
Consellería de Infraestruturas e Mobilidade — II. Autoridades e persoal — 08/10/2018

En virtude do establecido no artigo 14.1 do Estatuto da entidade pública empresarial Augas de Galicia, aprobado polo Decreto 32/2012, do 12 de xaneiro, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Infraestruturas e Mobilidade, e logo de deliberación do Consello da Xunta de Galicia, na súa reunión do día catro de outubro de dous mil dezaoito,
Nomeo directora da entidade pública empresarial Augas de Galicia a Teresa María Gutiérrez López.
Santiago de Compostela, catro de outubro de dous mil dezaoito
RESOLUCIÓN do 21 de setembro de 2018 de renuncia dunha persoa membro do Comité Autonómico de Ética de Investigación de Galicia.
Consellería de Sanidade — II. Autoridades e persoal — 10/10/2018

A presidenta do Comité Autonómico de Ética de Investigación de Galicia –CAEIG– envía o 11.9.2018 un escrito á Secretaría Xeral Técnica da Consellería de Sanidade no que comunica a renuncia, por petición propia, de Pilar Gayoso Diz.
Antecedentes.
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que os membro deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo, en todo caso, a representación equilibrada entre homes e mulleres».
En aplicación do que dispón este artigo, mediante a Resolución do 17 de setembro de 2013, que se publicou no DOG núm. 181, do 23 de setembro, concedeuse a acreditación do Comité Autonómico de Ética de Investigación de Galicia, estableceuse a súa sede e nomeáronse como membros ás persoas que se relacionaban no seu anexo. Entre elas, figuraba Pilar Gayoso Diz, facultativo de Atención Primaria da Xerencia de Xestión integrada de Santiago de Compostela.
Malia a súa renuncia, o CAEIG mantén a súa composición multidisciplinar e numérica dentro das marxes establecidas no artigo 9 do Decreto 63/2013, do 11 de abril.
Consideracións legais e técnicas.
O punto 7 do artigo 5 do arriba citado Decreto 63/2013, do 11 de abril, dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo audiencia do/da interesado/a».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento de Pilar Gayoso Diz, por petición propia, como membro do Comité Autonómico de Ética de Investigación de Galicia.
Santiago de Compostela, 21 de setembro de 2018
DECRETO 122/2018, do 20 de setembro, polo que se dispón o cesamento dun vogal do Consello Executivo da Axencia de Protección da Legalidade Urbanística.
Consellería de Medio Ambiente e Ordenación do Territorio — II. Autoridades e persoal — 08/10/2018

A Axencia de Protección da Legalidade Urbanística creouse coa Lei 9/2002, do 30 de decembro, de ordenación urbanística e protección do medio rural de Galicia, como instrumento fundamental para velar pola utilización racional do solo conforme o disposto no ordenamento urbanístico. A actual Lei 2/2016, do solo de Galicia, mantén a configuración e finalidade da Axencia de Protección da Legalidade Urbanística. De conformidade co previsto no artigo 10 da Lei 2/2016, do 10 de febreiro, do solo de Galicia, e nos estatutos da Axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do cal forman parte catro vogais en representación da Comunidade Autónoma.
En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Medio Ambiente e Ordenación do Territorio, e logo da deliberación do Consello da Xunta de Galicia, na súa reunión do día vinte de setembro de dous mil dezaoito,
Artigo único
Que cese Ricardo Babío Arcay como vogal do Consello Executivo da Axencia de Protección da Legalidade Urbanística, agradecéndolle os servizos prestados.
Santiago de Compostela, vinte de setembro de dous mil dezaoito
DECRETO 123/2018, do 20 de setembro, polo que se designa un vogal do Consello Executivo da Axencia de Protección da Legalidade Urbanística.
Consellería de Medio Ambiente e Ordenación do Territorio — II. Autoridades e persoal — 08/10/2018

A Axencia de Protección da Legalidade Urbanística creouse coa Lei 9/2002, do 30 de decembro, de ordenación urbanística e protección do medio rural de Galicia, como instrumento fundamental para velar pola utilización racional do solo conforme o disposto no ordenamento urbanístico. A actual Lei 2/2016, do solo de Galicia, mantén a configuración e finalidade da Axencia de Protección da Legalidade Urbanística. De conformidade co previsto no artigo 10 da Lei 2/2016, do 10 de febreiro, do solo de Galicia, e nos estatutos da Axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do cal forman parte catro vogais en representación da Comunidade Autónoma.
En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Medio Ambiente e Ordenación do Territorio, e logo da deliberación do Consello da Xunta de Galicia, na súa reunión do día vinte de setembro de dous mil dezaoito,
Artigo único
Designar a Enrique Urcola Fernández-Miranda como vogal do Consello Executivo da Axencia de Protección da Legalidade Urbanística.
Santiago de Compostela, vinte de setembro de dous mil dezaoito
ORDE do 17 de setembro de 2018 pola que se substitúe un vogal titular e un vogal suplente da Confederación de Empresarios de Galicia na Comisión Tripartita Gallega para la Inaplicación de Convenios Colectivos.
Consellería de Economía, Emprego e Industria — II. Autoridades e persoal — 09/10/2018

O Decreto 101/2015, do 18 de xuño, polo que se crea a Comisión Tripartida Galega para a Inaplicación de Convenios Colectivos e se regula o seu funcionamento, regula no seu artigo 4 a composición e procedemento de nomeamento das persoas vogais da Comisión Tripartita Gallega para la Inaplicacion de Convenios Colectivos.
Conforme ao previsto no dito decreto realizouse proposta de designación e de cesamento por parte da Confederación de Empresarios de Galicia (CEG) dunha persoa vogal integrante da Comisión Tripartita Gallega para la Inaplicacion de Convenios Colectivos.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogal
A proposta da Confederación de Empresarios de Galicia (CEG):
En calidade de titular:
a) Disponse o cesamento de: Alberto Viejo López.
b) Disponse o nomeamento de: Héctor Torres Laguna.
En calidade de suplente:
a) Disponse o cesamento de: Héctor Torres Laguna.
b) Disponse o nomeamento de: Jesús Castiñeira Diz.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de setembro de 2018
RESOLUCIÓN do 16 de outubro de 2018 pola que se dá publicidade da resolución de concesión do concurso Eduemprende Idea 2018, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
Instituto Galego de Promoción Económica — III. Outras disposicións — 24/10/2018

Mediante Resolución do 19 de marzo de 2018 (DOG nº 65, do 4 de abril), publicáronse as bases reguladoras do concurso Eduemprende Idea 2018, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e procedeuse á súa convocatoria para o exercicio 2018 en réxime de concorrencia competitiva.
As ditas bases establecen no seu artigo 9.2 que a resolución será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión con data do 4 de outubro de 2018 do concurso Eduemprende Idea 2018, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, no enderezo www.tramita.igape.es (epígrafe Consulta de resolucións definitivas http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución con data do 4 de outubro de 2018 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 16 de outubro de 2018
RESOLUCIÓN do 1 de outubro de 2018 pola que se dá publicidade de varios encargos a medio propio realizados por esta axencia.
Axencia Instituto Enerxético de Galicia — III. Outras disposicións — 24/10/2018

De conformidade co artigo 8 da Lei 19/2013, do 9 de setembro, de transparencia, acceso á información pública e bo goberno, dáse publicidade os seguintes encargos a medio propio:
1. Resolución do 19 de setembro de 2018, da Axencia Instituto Enerxético de Galicia, pola que se lle encarga ao medio propio á Empresa de Transformación Agraria, S.A., S.M.E., M.P. (Tragsa), a instalación de pérgolas con paneis solares fotovoltaicos integrados no aparcamento exterior existente do complexo administrativo San Lázaro, Santiago de Compostela.
– Actividade: encargar á Empresa de Transformación Agraria, S.A., S.M.E., M.P. (Tragsa), a execución das obras.
– Natureza e alcance do encargo: encargo a medio propio ao ter a Empresa de Transformación Agraria, S.A., S.M.E., M.P. (Tragsa), a consideración de medio propio instrumental e de servizo técnico da Administración xeral da Comunidade Autónoma de Galicia, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o 19 de setembro de 2018 ata o 31 de xaneiro de 2019.
– Financiamento: o financiamento será con cargo á aplicación orzamentaria 09 A2 733A 628.01 (código proxecto 201800004).
2. Resolución do 28 de setembro de 2018, da Axencia Instituto Enerxético de Galicia, pola que se encargan a Tragsatec, os servizos de desenvolvemento de novas funciona-lidades/aplicacións, soporte e mantemento de varios sistemas de tramitación de procedementos electrónicos, e o mantemento e actualización de contidos da web www.observatoriobiomasa.gal.
– Actividade: encargar á Empresa Tecnologías y Servicios Agrarios, S.A., S.M.E., M.P. (Tragsatec), o servizo.
– Natureza e alcance do encargo: encargo a medio propio ao ter a Empresa Tecnologías y Servicios Agrarios, S.A., S.M.E., M.P. (Tragsatec), a consideración de medio propio instrumental e de servizo técnico da Administración xeral da Comunidade Autónoma de Galicia, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde o 28 de setembro de 2018 ata o 31 de xaneiro de 2020.
– Financiamento: o financiamento será con cargo á aplicación orzamentaria 09 A2 733A 640.91 (código proxecto 201500006).
Santiago de Compostela, 1 de outubro de 2018
RESOLUCIÓN do 11 de outubro de 2018, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo da comisión paritaria do V Convenio colectivo autonómico para o sector de pompas fúnebres de Galicia.
Consellería de Economía, Emprego e Industria — III. Outras disposicións — 24/10/2018

Visto o acordo da comisión paritaria do V Convenio colectivo autonómico para o sector de pompas fúnebres de Galicia, que se subscribiu con data 28 de setembro de 2018, entre a representación empresarial Agesef e Fegaserfu e as organizacións sindicais UGT Galicia e SN de CC.OO. de Galicia, e de conformidade co disposto no artigo 90, puntos 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta Secretaría Xeral de Emprego,
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante a Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 11 de outubro de 2018
En Santiago de Compostela, ás 11.00 horas do día 28 de setembro de 2018, na sede do Consello Galego de Relacións Laborais, sito na rúa Algalia de Abaixo, 24, baixo, reúnense as persoas abaixo sinaladas, que forman parte da comisión paritaria do V Convenio colectivo autonómico para o sector de pompas fúnebres de Galicia.
Representación empresarial:
José Luis Varela Tabarés (Agesef).
Pedro de Diego Olavarrieta (Agesef).
José Becerra Vázquez (Fegaserfu).
Jorge Balado Blanco (Fegaserfu).
Representación social:
Serafín Álvarez Seoane (UGT-Galicia).
Pablo López Fernández (UGT-Galicia).
Miguel Ángel Soto García (UGT-Galicia).
Óscar Souto Collazo (UGT-Galicia).
Eduardo Varela Muíños (SN de CC.OO. de Galicia).
O obxecto desta xuntanza é proceder a realizar unha rectificación na Acta da comisión paritaria do actual convenio con data do 2.2.2018 publicada no DOG núm. 50, do 12 de marzo de 2018, na que se aproban as táboas salariais do presente convenio para o ano 2018.
1. Esta comisión, para o efecto de evitar confusións entre as categorías profesionais recollidas no convenio, acorda substituír o nome da categoría de azafata, que figura na acta de referencia, e que no DOG aparece como auxiliar funerario/funeraria polo de azafato/azafata.
2. Os membros da comisión delegan no funcionario do Consello Galego de Relacións Laborais, Ignacio Bouzada Gil, a realización dos trámites de rexistro, depósito e publicidade dos acordos reflectidos nesta acta ante a autoridade laboral competente.
Sen máis asuntos que tratar, levántase a xuntanza ás 12.30 horas do día sinalado no encabezamento, estendendo para o efecto esta acta, que asinan todos os asistentes en proba de conformidade.
DECRETO 133/2018, do 10 de outubro, polo que se aproba o cambio de titularidade a prol do Concello de Lobios dunhas franxas de terreo de dominio público (DP) da estrada autonómica OU-312.
Consellería de Infraestruturas e Mobilidade — III. Outras disposicións — 24/10/2018

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello de Lobios solicita á Consellería de Infraestruturas e Vivenda a cesión da vía de servizo que discorre pola marxe dereita da estrada OU-312, entre os puntos quilométricos 5+430 e 6+385, para a construción dunha ciclovía de Vilameá aos Baños de Riocaldo.
A Axencia Galega de Infraestruturas, de acordo co informe emitido polos servizos competentes, delimita as franxas de terreo cuxa transferencia de titularidade solicita o concello, xa que non todo o camiño de servizo está situado en dominio público viario (DPV), e informa favorablemente á transferencia de titularidade.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día dez de outubro de dous mil dezaoito,
Artigo 1
Aprobar o cambio de titularidade a prol do Concello de Lobios:
– Camiño de servizo e franxa de DP desde o punto quilométrico 5+460 MD ao punto quilométrico 6+140 MD.
– Franxa de DP desde o punto quilométrico 6+250 MD ao punto quilométrico 6+365 MD.
– Franxa de DP desde o punto quilométrico 6+375 MD ao punto quilométrico 6+400 MD.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Lobios deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderalle ao Concello de Lobios, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova administración titular das estradas.
Disposición derradeira
O presente decreto producirá efectos desde o día seguinte á súa publicación no Diario Oficial de Galicia.
Santiago de Compostela, dez de outubro de dous mil dezaoito
RESOLUCIÓN do 25 de setembro de 2018 pola que se dá publicidade das axudas concedidas ao abeiro da Resolución do 2 de xaneiro de 2018 pola que se establecen as bases reguladoras para a concesión, en réxime de concorrencia competitiva, de subvencións a entidades privadas para actuacións de mellora das infraestruturas dos establecementos turísticos de aloxamento da Comunidade Autónoma de Galicia e se establece a súa convocatoria para o ano 2018.
Axencia Turismo de Galicia — III. Outras disposicións — 05/10/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 24 das bases reguladoras da convocatoria,
Facer público no Diario Oficial de Galicia e na páxina web de Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, proxecto 2015 00005, crédito orzamentario 991.552,00 €, que figuran no anexo desta resolución, concedidas ao abeiro da Resolución do 2 de xaneiro de 2018, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, de subvencións a entidades privadas para actuacións de mellora das infraestruturas dos establecementos turísticos de aloxamento da Comunidade Autónoma de Galicia, e se establece a súa convocatoria para o ano 2018.
Santiago de Compostela, 25 de setembro de 2018
DECRETO 117/2018, do 4 de outubro, polo que se nomea secretaria xeral técnica da Consellería do Medio Rural a María Jesús Lorenzana Somoza.
Consellería do Medio Rural — II. Autoridades e persoal — 05/10/2018

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día catro de outubro de dous mil dezaoito,
Nomeo secretaria xeral técnica da Consellería do Medio Rural a María Jesús Lorenzana Somoza.
Santiago de Compostela, catro de outubro de dous mil dezaoito